রোববার দুপুরে নয়াপল্টন কার্যালয়ে এক সংবাদ সম্মেলনে বিএনপির পক্ষে দলের ভারপ্রাপ্ত মহাসচিব মির্জা ফখরুল ইসলাম আলমগীর এ কর্মসূচি ঘোষণা করেন।  আর মগবাজার কার্যালয়ে সংবাদ সম্মেলনে একই কর্মসূচির ঘোষণা দেন জামায়াতের ভারপ্রাপ্ত সেক্রেটারি জেনারেল এটিএম আজহারুল ইসলাম।  কর্মসূচি  অনুযায়ী আগামী ৬ জুলাই বুধবার সকাল ছয়টা থেকে শুরু হয়ে ৮ জুলাই শুক্রবার সকাল ছয়টা পর্যন্ত এ হরতাল পালন করবে চারদলীয় জোট ও তাদের সমমনা দলগুলো।উভয় দলের নেতারা দেশের সকল দেশ প্রেমিক জনগণকে স্বতঃস্ফূর্তভাবে এই হরতালে যোগ দেয়ার আহ্বান জানিয়েছেন।